অপারেশন কিলো ফ্লাইট
কিলো ফ্লাইট হলো একাত্তরে বাংলাদেশের মুক্তিযুদ্ধের সময় মুক্তি বাহিনীর যুদ্ধ বিমান চালনার সাংকেতিক নাম।। এটি একটি ডিএইচসি -৩ অটার বিমান এবং একটি অ্যালুয়েট-৩ হেলিকপ্টার নিয়ে গঠিত। পাকিস্তানের সামরিক লক্ষ্যবস্তুতে চোরাগুপ্ত হামলা চালানোর জন্য এগুলো রকেট পোড এবং মেশিনগান বহন করত এবং লজিস্টিকাল মিশনের জন্য একটি ডিসি -৩ ডাকোটা ব্যবহার করতো। ১৯৭১ এর সেপ্টেম্বরে গ্রুপ ক্যাপ্টেন একে খন্দকারের নেতৃত্বে ৯ জন বাঙালি পাইলট এবং ৫৮ জন প্রাক্তন পাকিস্তান বিমান বাহিনীর সদস্যদের নিয়ে এই ইউনিট গঠিত হয়েছিলো। বিমানগুলো ভারতীয় কর্তৃপক্ষ সরবরাহ করেছিলো এবং স্কোয়াড্রন লিডার সুলতান মাহমুদের নেতৃত্বে সজ্জ্বিত হয়েছিলো ‍যা আইএএফ বেস যোড়হাট থেকে পরিচালিত হতো । ইউনিটটি ১৯৭১ সালের অক্টোবরে নাগাল্যান্ডের ডিমাপুরে প্রশিক্ষণ শুরু করে এবং এই ইউনিটটি সর্বপ্রথম ১৯৭১ সালের ৪ঠা ডিসেম্বর নারায়ণগঞ্জ ও চট্টগ্রামে তেল ডিপোতে আক্রমণ করে অধিকৃত বাংলাদেশে পাকিস্তানি লক্ষ্যবস্তুতে বিমান হামলা চালায়। একাত্তরে ডিসেম্বর ৪ থেকে ১৬ই ডিসেম্বর এর মধ্যে ইউনিটটি ৯০ টি অভিযান এবং ৪০ টি যুদ্ধের মিশন পরিচালনা করেছিল। যুদ্ধের পরে এটিই বাংলাদেশ বিমান বাহিনীতে সর্বপ্রথম যুক্ত হয়।